خەیری ئادەم

خەیری ئادەم (لەدایکبووی ١٩٨١ لە دهۆک، هەرێمی کوردستان) شێوەکارێکی کوردە.

 ژیان 
خەیری ئادەم لە پەیمانگای هونەرە جوانەکانی دهۆک نیگارکێشی تەواو کردووە و ساڵی ٢٠٠١ دیپلۆمی وەرگرتووە؛ ساڵی ٢٠٠٨ لە کۆلێژی هونەرە جوانەکانی زانکۆی سەڵاحەدین بەکالۆریۆسی شێوەکاری وەرگرتووە. بۆ ماوەی حەوت ساڵ وەک مامۆستای هونەر لە قوتابخانەکاندا وانەی وتووەتەوە، کە یەک لەوان پەیمانگای هونەرە جوانەکانی دهۆک بووە. ساڵی ٢٠١٢ لە ئاکادیمیای زانکۆی هونەری سان فرانسیسکۆ دەستی بە خوێندن کردووە و ساڵی ٢٠١٥یش وەک هونەرمەندێکی فیگوراتیڤ، لە ڕیالیزمی هاوچەرخدا ماستەری وەرگرتووە. خەیری ئادەم لە ساڵی ٢٠٢٠ەوە تاوەکوو ئێستا مامۆستای پەیمانگای هونەریی داسینیایە.

 شێواز 
ئامانجی نیگارەکانی خەیری ئادەم ئەوەیە ڕوحی ژنی کورد لەناو جلوبەرگە نەریتییەکانیدا بەرجەستە بکات، ئەو دەیهەوێت پەیوەندیی نێوان ژنی کورد و پۆشەنی ژنان لەناو کۆمەڵگادا بخاتە ڕوو کە ئەمەش بە تیشک خستنە سەر پۆشاکە نەریتییەکانی ژنانی کورد و مانای ڕەنگ و هێمای ئەو جلوبەرگانە دەستەبەر دەبێت کە شکڵ، شێواز، دیزاین و مانای کۆمەڵایەتیی جیاوازیان هەیە.

 خەڵاتەکان 
 ساڵی ٢٠١٩ پلەی یەکەمی خەڵاتی هونەری ئەمریکا
 ساڵی ٢٠١٨ پلەی چوارەمی خەڵاتی هونەری ئەمریکا
 ساڵی ٢٠١٥ لەلایەن ئاکادیمیای زانکۆی هونەر، خەڵاتی Body of work
 ساڵی ٢٠٠١ لەلایەن کۆمیتەی نێونەتەوەیی خاپی سوور، شانازی بۆ پۆستەر

 پێشانگاکان 
تایبەت
 ساڵی ٢٠١٧ لە گەلەریی دھۆک
 ساڵی ٢٠١٥ کچی خەونەکان، Cannery Gallery لە سان فرانسیسکۆ
بەشێک لە پێشانگا ھاوبەشەکان
 ساڵی ٢٠٢٠ سێزدەھەمین فێستیڤاڵی ھونەری پلاستیک لە بەغدا
 ساڵی ٢٠١٩ دوەمین پێشانگای نێونەتەوەیی ھونەری ھاوچەرخ لە پاریس
 ساڵێ ٢٠١٩ مۆزەخانەی ئاغالە لە کۆیە
 ساڵی ٢٠١٨ پێشانگای ساڵانەی گەلەریی دھۆک 
 ساڵی ٢٠١٨ زاموا گەلەری لە سلێمانی
 ساڵی ٢٠١٧ ئەمنە سوورەکە لە سلێمانی
 ساڵی ٢٠١٤ فێستیڤاڵی لاوانی کورد لە مەیامی
 ساڵی ٢٠١٣ فێستیڤاڵی لاوانی کورد لە سان دییگۆ

 سەرچاوەکان 

پۆل:ھونەرمەندانی کورد
پۆل:شێوەکارانی کورد
پۆل:ھونەرمەندان